ครม.ตั้งศูนย์ให้คำปรึกษาปัญหามาตรา 67
ครม.ตั้งศูนย์ให้คำปรึกษาปัญหามาตรา 67 ดัน &#8220;กอร์ปศักดิ์&#8221; เป็นประธานคณะทำงานกลางหาข้อสรุป&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp; น.พ.พรหมมินทร์ ลีธีระประเสริฐ รองโฆษกประจำสำนักนายกรัฐมนตรี กล่าวว่าที่ประชุมคณะรัฐมนตรี (ครม.) มีมติเห็นชอบตามที่กระทรวงอุตสาหกรรมเสนอให้จัดตั้งศูนย์บริการให้คำปรึกษาปัญหาตามมาตรา 67 วรรค 2 ที่ศูนย์ประสานการบริการด้านการลงทุน (OSOS) โดยมีผู้แทนจากหน่วยงานที่เกี่ยวข้องทั้งกระทรวงอุตสาหกรรม กระทรวงทรัพยากรธรรมชาติและสิ่งแวดล้อม กระทรวงสาธารณสุข
26 ม.ค. 2553

ครม.ตั้งศูนย์ให้คำปรึกษาปัญหามาตรา 67 ดัน “กอร์ปศักดิ์” เป็นประธานคณะทำงานกลางหาข้อสรุป                น.พ.พรหมมินทร์ ลีธีระประเสริฐ รองโฆษกประจำสำนักนายกรัฐมนตรี กล่าวว่าที่ประชุมคณะรัฐมนตรี (ครม.) มีมติเห็นชอบตามที่กระทรวงอุตสาหกรรมเสนอให้จัดตั้งศูนย์บริการให้คำปรึกษาปัญหาตามมาตรา 67 วรรค 2 ที่ศูนย์ประสานการบริการด้านการลงทุน (OSOS) โดยมีผู้แทนจากหน่วยงานที่เกี่ยวข้องทั้งกระทรวงอุตสาหกรรม กระทรวงทรัพยากรธรรมชาติและสิ่งแวดล้อม กระทรวงสาธารณสุข
นอกจากนี้ ที่ประชุมครม. ยังจัดตั้งคณะทำงานกลาง เพื่อหาข้อสรุปในแนวทางดำเนินการตามมาตรา 67 วรรค 2 โดยมีนายกอร์ปศักดิ์ สภาวสุ เลขาธิการนายกรัฐมนตรี เป็นที่ปรึกษา โดยแต่งตั้งให้นายสรยุทธ์ เพ็ชรตระกูล ผู้ช่วยรมว.อุตสาหกรรม เป็นประธาน รวมถึงมีผู้แทนจากกระทรวงอุตสาหกรรม กระทรวงทรัพยากรธรรมชาติและสิ่งแวดล้อม กระทรวงสาธารณสุข และกระทรวงอุตสาหกรรมเป็นฝ่ายเลขานุการ
ทั้งนี้ ให้คณะทำงานที่จัดตั้งขึ้น และศูนย์ฯ ทำหน้าที่ให้คำปรึกษาแก่โครงการที่จะยื่นคำร้องชี้แจงข้อมูลเพิ่มเติมต่อศาล ให้คำแนะนำรายละเอียดและขั้นตอนการดำเนินการในการจัดทำรายงานผลกระทบทางด้าน สุขภาพ (HIA) แก่โครงการที่อยู่ระหว่างคำสั่งคุ้มครองชั่วคราว และโครงการอื่นๆ